“ทองไทย” ขึ้น 150 บ. พุ่งตามตลาดโลก ขานรับสหรัฐ อัดฉีด 1.9 ล้านล้านดอลล์ กระตุ้นศก.
สมาคมค้าทองคำ รายงานราคาทองเปิดตลาดเช้านี้ "ทองไทย" ปรับขึ้น 150 บ. พุ่งตามตลาดโลก ขานรับมาตรการกระตุ้นศก.สหรัฐ 1.9 ล้านล้านดอลล์
สมาคมค้าทองคำ รายงานราคาทองเปิดตลาดเช้านี้ "ทองไทย" ปรับขึ้น 150 บ. พุ่งตามตลาดโลก ขานรับมาตรการกระตุ้นศก.สหรัฐ 1.9 ล้านล้านดอลล์
8 มี.ค. 2564

สมาคมค้าทองคำ รายงานราคาทอง (96.5%) เปิดตลาดวันนี้ (8 มี.ค.64) เมื่อเวลา 09.26 น.ที่ผ่านมา ปรับขึ้นรวดเดียว 150 บาท เมื่อเทียบกับประกาศราคาซื้อขายครั้งเดียวของวันเสาร์ ที่ราคาปรับเพิ่มขึ้น 150 บาท ส่วนสัปดาห์ที่แล้วราคาปรับลดลงรวม 550 บาท ติดต่อกันเป็นสัปดาห์ที่ 2
โดยราคาทองคำแท่งวันนี้ รับซื้ออยู่ที่บาทละ 24,700.00 บาท ขายออกที่ราคาบาทละ 24,800.00 บาท
ทองรูปพรรณ รับซื้ออยู่ที่ราคาบาทละ 24,256.00 บาท ขายออกที่บาทละ 25,300.00 บาท
ราคาทองคำ Spot เช้านี้เคลื่อนไหวที่บริเวณ 1,714 ปรับตัวขึ้นกว่า 10 ดอลลาร์ เนื่องมาจากได้รับแรงหนุนจากความคืบหน้ามาตรการกระตุ้นเศรษฐกิจวงเงิน 1.9 ล้านล้านดอลลาร์ของสหรัฐที่ผ่านความเห็นชอบของวุฒิสภาสหรัฐแล้ว